Sangeeta Krishnasamy

Sangeeta a/p Krishnasamy (lahir 12 Oktober 1985) merupakan seorang pelakon, pengacara dan model wanita Malaysia. Beliau menjadi pelakon Malaysia pertama yang berlakon dalam filem Kollywood selepas membuat penampilan dalam filem Goa arahan Venkat Prabhu dan sebagai pelakon dalam filem ZHA di kalangan pelakon filem India Selatan yang terkenal.

Kehidupan awal
Sangeeta dilahirkan dan dibesarkan di Kuala Lumpur. Beliau merupakan lulusan undang-undang di Universiti London, dan memulakan kerjayanya sebagai model semasa belajar ketika ditawarkan untuk model untuk kempen dalam talian Nikon, beliau fasih berbahasa Tamil, Melayu, Inggeris dengan lancar.

Kerjaya
Sangeeta telah membintangi beberapa filem dan drama, serta telah mengacarakan beberapa rancangan TV.

Pada tahun 2015, beliau menjadi pelakon utama untuk dua filem iaitu Vetti Pasanga dan Vennira Iravugal. Vennira Iravugal menjadi filem Tamil Malaysia yang terkenal selepas ditayangkan di beberapa festival filem di seluruh Eropah, dan selepas memenangi anugerah juri khas di Festival Filem Tamil Norway pada tahun 2014 dan seterusnya membawa pulang 5 anugerah dalam semua kategori di Anugerah Kalai Ulagam Malaysia pada tahun 2015. Beliau merupakan seorang pelakon terbaik di Sinema Tamil Malaysia selepas memenangi kedua-dua kategori di Anugerah Kalai Ulagam Malaysia 2015 untuk kategori pelakon terbaik dalam kategori filem dan telefilem.

Beliau paling dikenali menerusi watak lakonannya sebagai Cikgu Cheryl dalam filem drama biografi 2017, Adiwiraku arahan Eric Ong yang dikeluarkan pada 19 Mac 2017. Semasa penggambaran, beliau dijangkiti denggi namun tidak mahu memberitahu produksi kerana tidak mahu menyusahkan mereka. Filem ini melayakkan Sangeeta memenangi pelakon wanita terbaik sekaligus mencipta sejarah sebagai pelakon Malaysia petama bukan berbangsa Melayu memenangi anugerah tersebut.

Beliau bersama Remy Ishak dan Mira Filzah berlakon bersama dalam filem drama politik 2018, Rise: Ini Kalilah arahan bersama Saw Teong Hin, Nik Amir Mustapha dan MS Prem Nath. Filem ini ditayangkan pada 13 September 2018.

Sangeeta menjadi salah seorang dari pelakon yang terlibat dalam sitkom Spanar Jaya X yang bersiaran di TV3 pada 2 Februari 2019. Diarahkan oleh Ahmad Idham (pelakon asal Spanar Jaya), sitkom ini turut dibintangi oleh Ben Amir, Douglas Lim dan Uqasha Senrose.

Sangeeta buat pertama kali menjadi penerbit filem iaitu penerbit filem Gemencheh Boys bersama Khairul Anuar Latip.

Filemografi

Filem

Drama

Telefilem

Televisyen

Iklan
 L'Oréal Hair Asia Pacific Malaysia 
 ntv7 Stars of Diwali 
 Nikon ambassador web 
 Tourism Malaysia 2010-2012
 Swami Sivananda Hair Oil.
 Hari Pahlawan 'Kerinduan' 
 Duta SPS Jewelries Nilai

Anugerah dan pencalonan

Rujukan

Pautan luar
 

Kelahiran 1985
Orang hidup
Pelakon wanita Malaysia
Pelakon wanita Malaysia abad ke-21
Peragawati Malaysia
Orang Malaysia berketurunan India
Pengacara televisyen Malaysia
Peguam Malaysia
Orang dari Kuala Lumpur
Pelakon televisyen Malaysia
Pelakon filem Malaysia
2017